
Camera Deputaţilor
Comisia pentru drepturile omului, culte şi problemele minorităţilor naţionale

BIROULUI  PERMANENT 
AL
CAMEREI DEPUTAŢILOR

             

           Vă înaintăm alăturat RAPORTUL asupra Propunerii legislative pentru modificarea şi completarea Legii nr.9/1991 privind înfiinţarea Institutului Român pentru Drepturile Omului, trimisă spre dezbatere în fond Comisiei pentru drepturile omului, culte și problemele minorităților naționale, cu  adresa  nr. Plx. 70/2020 din 10 martie 2020, înregistrată cu nr.4c-6/130 din 11 martie 2020.
            În raport de obiectul şi conţinutul său, propunerea legislativă face parte din categoria legilor organice.


PREŞEDINTE

Deputat Iusein IBRAM                                                                      

     RAPORT 

asupra Propunerii legislative pentru modificarea şi completarea Legii nr.9/1991 privind înfiinţarea Institutului Român pentru Drepturile Omului


	În conformitate cu prevederile art. 94 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  a fost sesizată, cu adresa nr. Plx.70/2020 din 10 martie 2020, spre dezbatere în fond, cu Propunerea legislativă pentru modificarea şi completarea Legii nr.9/1991 privind înfiinţarea Institutului Român pentru Drepturile Omului, înregistrată sub nr.4c-6/130 din 11 martie 2020.
Camera Deputaţilor este prima Cameră sesizată, potrivit prevederilor art. 75 alin. (1) din Constituția României, republicată, și ale art.91 alin.(8) din Regulamentul Camerei Deputaților.
Consiliul Legislativ a avizat favorabil iniţiativa legislativă, conform avizului nr. 188/6.03.2020.
Consiliul Economic și Social a avizat nefavorabil iniţiativa legislativă, conform avizului nr. 1261/3.30.2020.
Comisia pentru muncă și protecție socială a avizat negativ propunerea legislativă, conform avizului din 26 martie 2020.
Comisia pentru învățământ, știință, tineret și sport a avizat favorabil propunerea legislativă, conform avizului nr. 4c-11/91 din 2 aprilie 2020.
Propunerea legislativă supusă dezbaterii are ca obiect de reglementare modificarea şi completarea Legii nr.9/1991 privind înfiinţarea Institutului Român pentru Drepturile Omului. 
[bookmark: _GoBack]În conformitate cu prevederile art.61 și art.1271 din Regulamentul Camerei Deputaţilor, membrii Comisiei pentru drepturile omului, culte şi problemele minorităţilor naţionale au examinat  iniţiativa legislativă în şedinţa online din data de  22 aprilie 2020, fiind prezenți 15 deputați din totalul de 15 membri ai Comisiei.
În urma dezbaterilor şi a opiniilor exprimate, membrii Comisiei pentru drepturile omului, culte şi problemele minorităţilor naţionale au hotărât, cu majoritate de  voturi, să propună plenului Camerei Deputaţilor un raport de adoptare a Propunerii legislative pentru modificarea şi completarea Legii nr.9/1991 privind înfiinţarea Institutului Român pentru Drepturile Omului, în forma prezentată de inițiatori.
În raport cu obiectul şi conţinutul său, propunerea legislativă face parte din categoria legilor organice.






                      PREŞEDINTE,                                                                                                SECRETAR,
                            
             Deputat  Iusein IBRAM                                                                           Deputat Sergiu-Cosmin Vlad

